[pic] | COMISIA COMUNITĂȚILOR EUROPENE |

Bruxelles,

COM(2008) 450/3

2008/0149 (COD)

.

Propunere de

REGULAMENT AL PARLAMENTULUI EUROPEAN ȘI AL CONSILIULUI

de creare a unui mecanism de reacție rapidă la creșterea prețurilor la produsele alimentare în țările în curs de dezvoltare

(prezentată de Comisie)

EXPUNERE DE MOTIVE

Introducere

Creșterea prețurilor la produsele alimentare în 2007 și 2008 a avut efecte negative asupra multor țări în curs de dezvoltare și asupra populațiilor acestora. În cazul a sute de milioane de persoane, sărăcia s-a accentuat, iar recentele progrese înregistrate în realizarea obiectivelor de dezvoltare ale mileniului sunt puse în pericol. În plus, creșterea prețurilor la produsele alimentare a provocat revolte, neliniște și instabilitate în mai multe țări, punând în pericol rezultatele pozitive ale eforturilor de dezvoltare și de menținere a păcii făcute la nivel politic de-a lungul anilor.

Cu toate acestea, creșterea prețurilor ar putea constitui o ocazie de a stimula agricultorii din țările în curs de dezvoltare în sensul creșterii producției. Prețurile ridicate creează noi posibilități de câștig care ar putea contribui la reducerea sărăciei în comunitățile rurale; în același timp, aceste prețuri ar putea spori contribuția agriculturii la creșterea economică prin stimularea investițiilor și a productivității.

Comisia Europeană își propune să lanseze un răspuns pe termen scurt, numit „mecanism”, la recenta creștere globală a prețurilor la produsele alimentare prin folosirea unei părți din marja prevăzută în rubrica 2 din cadrul financiar în favoarea celor mai afectate țări în curs de dezvoltare. Acest mecanism ar constitui în primul rând un sprijin pentru agricultura din țările în curs de dezvoltare, permițându-le astfel creșterea nivelurilor de producție. De asemenea, acest lucru va permite acestor țări să atenueze rapid efectele negative ale prețurilor ridicate la produsele alimentare asupra celor mai săraci și le va ajuta să reducă sărăcia și foamea.

Răspunsul politic

La 20 mai 2008 , Comisia a adoptat comunicarea „Creșterea prețurilor la produsele alimentare - Direcții de acțiune ale UE pentru gestionarea problemei”[1]. Comunicarea stabilește elementele pentru un răspuns al Uniunii Europene la problemele legate de creșterea prețurilor la produsele alimentare, propunând acțiuni în interiorul Uniunii, precum și acțiuni care să contracareze efectele crizei la nivel internațional.

La 22 mai, Parlamentul European a adoptat o rezoluție[2] privind creșterea prețurilor la produsele alimentare în UE și în țările în curs de dezvoltare, prin care îndeamnă Consiliul să asigure coerența tuturor politicilor naționale și internaționale legate de problema hranei care vizează punerea în aplicare a dreptului la hrană al populațiilor.

În concluziile Consiliului Afaceri Generale și Relații Externe din 27 mai, miniștrii UE și-au exprimat îngrijorarea în ceea ce privește efectele creșterii prețurilor la produsele alimentare în țările în curs de dezvoltare și s-au angajat să ofere un răspuns colectiv la problema prețurilor la produsele alimentare, abordând o serie de aspecte pe termen scurt, mediu și lung și acordând sprijin în cadrul propriilor politici și strategii cu țările partenere.

Consiliul European din 19-20 iunie a reafirmat că prețurile ridicate ale produselor alimentare au repercusiuni grave asupra situației celor mai sărace populații și pun în pericol realizarea tuturor ODM-urilor. Consiliul a concluzionat că Uniunea Europeană trebuie să ia măsuri care să ia în considerare perspectiva de dezvoltare și ajutor umanitar. Consiliul European a salutat intenția Comisiei de a prezenta o propunere de creare a unui nou fond de sprijinire a agriculturii în țările în curs de dezvoltare, în cadrul perspectivelor financiare actuale, și a declarat că UE va încuraja adoptarea de măsuri ferme în ceea ce privește oferta de produse agricole în țările în curs de dezvoltare, furnizând în special finanțarea necesară pentru inputurile agricole și asistență pentru utilizarea instrumentelor de gestiune a riscurilor bazate pe piață. Consiliul a indicat, de asemenea, că, în strategia sa de răspuns, Uniunea va lucra în strânsă legătură cu Organizația Națiunilor Unite și cu alte organizații internaționale în cadrul politicilor și strategiilor țărilor partenere.

O estimare a finanțării necesare pentru a răspunde creșterii prețurilor la produsele alimentare

Serviciile Comisiei au făcut o estimare a nevoilor de finanțare pe termen scurt (2008-2009) a celor mai afectate țări în curs de dezvoltare și au considerat că aceste nevoi se ridică la 18 miliarde de euro. Această cifră se bazează pe o extrapolare a recentelor evaluări pe țară și a fost coroborată prin comparație cu costul măsurilor pe termen scurt din alte țări. În plus, ordinul de mărime anunțat de Comisie este confirmat de estimarea provizorie a costurilor efectuată de Grupul de acțiune la nivel înalt al ONU privind criza alimentară mondială[3], care prevede 18,0 - 25,0 de miliarde de euro pentru nevoile de finanțare suplimentară în vederea dezvoltării agriculturii în toate țările în curs de dezvoltare pentru perioada 2008-2009.

Răspunsul dat până în prezent pe baza instrumentelor de cooperare existente

Instrumentele de cooperare externă aflate la dispoziția Comunității includ:

- pentru reacția rapidă în situații de criză: instrumentul umanitar[4], instrumentul de stabilitate[5] și

- pentru cooperarea pentru dezvoltarea pe termen lung: instrumentul de finanțare a cooperării pentru dezvoltare[6] pentru programe tematice – inclusiv securitatea alimentară – și pentru programe geografice în țări în curs de dezvoltare, inclusiv Africa de Sud, dar nu și celelalte țări ACP, precum și Fondul European de Dezvoltare (FED) pentru celelalte țări ACP[7].

Instrumentele de cooperare pentru dezvoltare pe termen lung au fost recent programate în funcție de prioritățile țărilor partenere în ceea ce privește dezvoltarea, ceea ce face ca posibilitățile de ajustare pe termen scurt să fie reduse sau chiar inexistente. În plus, toate instrumentele existente au fost mobilizate sau reprogramate în 2008 în măsura posibilului pentru a răspunde problemelor legate de creșterea prețurilor la produsele alimentare. Într-o măsură foarte mică, același lucru ar putea fi făcut în 2009, însă mobilizarea resurselor pe termen scurt va rămâne în mare parte insuficientă. O reprogramare ar lua prea mult timp pentru a permite o reacție pe termen scurt și riscă, de asemenea, să afecteze coerența programelor de cooperare existente cu țările partenere. În situația actuală, în care creșterea prețurilor la produsele alimentare duce la o scădere a cheltuielilor legate de PAC, Comisia propune redirecționarea unei părți din aceste economii către producția agricolă din țările în curs de dezvoltare.

Reacția pe care o permite mecanismul

Suma prevăzută în prezentul regulament se bazează pe faptul că 10% din reacția pe termen scurt la criza prețurilor la produsele alimentare revine Comunității Europene, având în vedere că aceasta finanțează în medie 10% din cooperarea pentru dezvoltare la nivel mondial. Acest lucru înseamnă că în 2008 și 2009 finanțarea din partea Comunității s-ar ridica la aproximativ 1,8 miliarde de euro. Întrucât instrumentele de care dispune în prezent CE ar putea contribui cu 800 de milioane de euro în 2008-2009 (550 de milioane de euro în 2008 și aproximativ 250 de milioane de euro în 2009), restul de un miliard de euro va fi acoperit de mecanism.

Prezentul regulament va constitui baza juridică a asistenței pe termen scurt oferită de Comunitate țărilor în curs de dezvoltare ca răspuns la problemele legate de prețurile la produsele alimentare. Mecanismul dispune de termene precise și va funcționa în 2008 și 2009, folosind parțial marjele disponibile în conformitate cu rubrica 2 din cadrul financiar. Acesta va fi complementar instrumentelor de reacție în situații de criză și de cooperare pentru dezvoltare existente, atât prin durată (întrucât se va situa între ajutorul de urgență și cooperarea pentru dezvoltare pe termen lung), cât și prin specificitate (întrucât va fi direct legat de măsurile care vizează combaterea cauzelor și efectelor creșterii rapide a prețurilor la produsele alimentare).

Obiectivele mecanismului

Obiectivul de bază al acestui mecanism este de a încuraja, din partea agricultorilor din țările în curs de dezvoltare, o reacție pozitivă în ceea ce privește oferta pe termen scurt și mediu în contextul dezvoltării durabile a acestor țări. Mecanismul va susține și activitățile care vizează atenuarea rapidă și directă a efectelor negative ale creșterii prețurilor la produsele alimentare, în conformitate cu obiectivele referitoare la securitatea alimentară. Printre rezultatele așteptate în urma asistenței se numără: (i) o creștere a producției agricole și o îmbunătățire a securității alimentare în țările care beneficiază de asistență, (ii) o reducere a ratei malnutriției, în special în cadrul grupurilor vulnerabile, și (iii) reducerea inflației prețurilor la produsele alimentare.

Stabilirea obiectivelor măsurilor finanțate de mecanism

Comisia adoptă măsuri în vederea punerii în aplicare a prezentului regulament. Aceste măsuri finanțează inițiative mondiale care vin în sprijinul scopului și obiectivelor prezentului regulament atunci când acestea sunt puse în aplicare prin intermediul unor organizații internaționale, inclusiv al unor organizații regionale.

Comisia va adopta aceste decizii imediat după adoptarea prezentului regulament de către Parlament și Consiliu și după publicarea acestuia.

Deși toate țările în curs de dezvoltare sunt potențial eligibile pentru ajutor, asistența va fi rezervată acelor țări în curs de dezvoltare care sunt serios afectate de criza prețurilor alimentare din punct de vedere socio-economic și politic, în cazul cărora e necesară luarea de măsuri și care nu dispun de mijloace sau capacitate de reacție fără ajutor extern. Prin urmare, măsurile vor include o listă cu țările vizate identificate pe baza unei serii de criterii indicative prevăzute în anexa la regulament care includ: dependența de importurile de produse alimentare, creșterea prețurilor la produsele alimentare și vulnerabilitatea socială și fiscală. Se va ține cont și de alte finanțări care pot fi acordate țărilor de către comunitatea donatorilor, precum și de potențialul țării de a a-și mări producția agricolă. Mecanismul permite, de asemenea, punerea în aplicare a unor programe la nivel regional, care să includă toate țările în curs de dezvoltare dintr-o anumită regiune. Inițiativele mondiale pot beneficia, de asemenea, de finanțare atunci când sunt puse în aplicare de o organizație regională sau internațională. Deciziile Comisiei vor avea la bază informațiile - printre care și cele privind nevoile efective ale acestor țări - care îi sunt puse la dispoziție de către delegații, precum și evaluările pertinente transmise de către organizații precum cele din sistemul ONU. Deciziile Comisiei vor fi însoțite de o explicație detaliată privind metodele aplicate pentru selectarea țărilor vizate. Vor fi folosite informațiile furnizate de Grupul de acțiune ONU și de organizațiile internaționale (în special agențiile ONU – FAO, PAM, Banca Mondială și FMI) și, dacă este cazul, la aceste informații se vor adăuga informații specifice fiecărei țări transmise de delegațiile CE.

Ca reacție directă la criza alimentară și având în vedere situația specifică fiecărei țări, mecanismul poate susține următoarele măsuri operaționale: (i) măsuri în vederea îmbunătățirii accesului la inputurile și serviciile agricole, inclusiv la îngrășăminte și semințe; (ii) măsuri de tip „plasă de siguranță” care vizează menținerea sau îmbunătățirea capacității de producție agricole și abordarea nevoilor de bază legate de hrană ale populațiilor celor mai vulnerabile.

O mică parte din mecanism (cel mult 1 %) va fi folosită pentru măsurile de sprijin necesare unei puneri în aplicare eficiente a regulamentului.

Măsurile luate vor trebui evaluate în contextul nevoilor pe termen lung ale țării beneficiare, ar trebui să fie durabile (din punct de vedere social, economic și al mediului) și să contribuie la reducerea denaturării prețurilor la produsele agricole. În cazul subvenționării inputurilor, acest lucru implică, de exemplu, faptul că aceste măsuri trebuie să fie bine orientate, să răspundă și să se adapteze nevoilor și condițiilor locale, să contribuie la dezvoltarea pieței, să fie limitate în timp, să fie durabile din punct de vedere financiar și să contribuie la durabilitatea sistemelor de producție agricolă. În cazul în care acest lucru este necesar, sistemele de informare și transparența vor fi consolidate pentru o mai mare eficiență a sistemelor de piață, pentru a evita crearea de poziții dominante și pentru a permite micilor agricultori să beneficieze de măsurile luate.

Tipuri de finanțare și modalități de punere în aplicare

Asistența va fi acordată țărilor afectate de creșterea prețurilor la produsele alimentare prin intermediul organizațiilor internaționale și regionale. Orice asistență va fi în conformitate cu evaluările nevoilor țării respective și cu programele aferente.

Asistența direcționată prin organizațiile internaționale, inclusiv prin organizațiile regionale, va fi decisă pe baza avantajelor comparative și a inițiativelor propuse și evaluate. Această condiție ar putea fi aplicată în cazul FAO, IFAD, UNICEF, PAM sau al Băncii Mondiale. Finanțarea s-ar putea face și prin organizații regionale.

Reacțiile pe termen scurt la creșterea rapidă a prețurilor la produsele alimentare necesită o mobilizare rapidă a finanțării pentru a putea asigura asistență posterioară situației de urgență, precum și ajutor în vederea adaptării producției în cadrul următoarelor campanii agricole. Regulamentul permite recurgerea la proceduri rapide de decizie și plată, și prin acorduri de finanțare cu organizațiile internaționale, inclusiv cu organizațiile regionale.

Programarea și punerea în aplicare vor respecta principiile Declarației de la Paris privind eficiența ajutorului, inclusiv prin acțiuni coordonate cu statele membre și cu alți donatori, pentru a garanta că nicio țară nu beneficiază de ajutor excesiv sau este exclusă în ceea ce privește asistența.

Lucrările de pregătire vor începe imediat după adoptarea propunerii de regulament din partea Comisiei și vor fi finalizate în timp util pentru a permite adoptarea deciziilor de punere în aplicare prevăzute la articolul 1 alineatul (2) imediat după intrarea în vigoare a regulamentului.

Dacă este posibil, deciziile de finanțare (articolul 3) vor fi luate în același timp; în cazul în care acest lucru nu este posibil, cât mai curând posibil după intrarea în vigoare și, în orice caz, înainte de sfârșitul anului 2008 atunci când implică fonduri acordate în cadrul bugetului pe 2008.

Sursele bugetului acestui mecanism

Creșterea prețurilor la produsele agricole a contribuit la reducerea cheltuielilor privind piața în bugetul pe 2008, precum și la o scădere a estimărilor privind bugetul pe 2009 în rubrica 2 din cadrul financiar. Potrivit estimărilor actuale, o marjă semnificativă va fi disponibilă la această rubrică în 2008 și, într-o mai mică măsură, în 2009.

Pentru ca CE să fie în măsură să își onoreze angajamentele privind cheltuielile legate de piață și plățile directe către agricultori, regulamentul conține o clauză [articolul 10 alineatul (4)] care garantează, în cadrul rubricii 2, o marjă de cel puțin 600 de milioane de euro în fiecare an. În cazul în care marja prevăzută este mai mică decât acest nivel garantat pentru un anumit an, suma maximă care urmează să fie angajată în favoarea mecanismului va trebui redusă în consecință pentru anul respectiv.

Finanțare parțială a posteriori

Având în vedere că prezentul regulament va finanța măsuri care vor acorda sprijin țărilor selectate, prin intermediul organizațiilor internaționale, inclusiv a celor regionale, și pentru măsurile pe care acestea le-au întreprins deja înainte de adoptarea prezentului regulament, acesta conține o dispoziție (articolul 6 alineatul 2) care permite finanțarea a posteriori, începând din 20 iunie 2008, data concluziilor Consiliului European.

Calendar prevăzut

După adoptarea sa de către Comisie, propunerea va face obiectul unei proceduri de codecizie în cadrul Parlamentului și al Consiliului. Luând în considerare cel mai scurt calendar posibil în cadrul procedurilor obișnuite, dar cu o singură lectură în Parlament, este probabil ca regulamentul să intre în vigoare la sfârșitul lunii noiembrie.

Este prevăzut următorul calendar indicativ :

iulie - septembrie 2008 : pregătiri tehnice ale deciziilor Comisiei (organizații internaționale selectate, inclusiv regionale, țări beneficiare, repartizarea indicativă a ajutoarelor, identificarea acțiunilor în temeiul prezentului regulament și alte instrumente menite să asigure complementaritatea).

septembrie 2008 : proiect preliminar de buget rectificativ pentru bugetul 2008 și scrisoare rectificativă pentru bugetul 2009 în vederea introducerii noilor linii bugetare.

noiembrie 2008 : adoptarea de către colegislatori, publicarea și intrarea în vigoare a regulamentului.

decembrie 2008 : primele decizii de punere în aplicare ale Comisiei. În ceea ce privește evaluările ex-ante, acestea vor fi efectuate în cadrul pregătirii tehnice a acestor decizii de punere în aplicare ale Comisiei.

decembrie 2008 : începutul angajamentelor bugetare.

începutul anului 2009 : inițierea punerii în aplicare a primelor măsuri.

Până la 31 decembrie 2012, Comisia va prezenta Consiliului și Parlamentului European un raport privind punerea în aplicare a măsurilor, incluzând, în măsura posibilului, principalele rezultate și impactul asistenței acordate în conformitate cu regulamentul. Acest lucru va include o evaluare retrospectivă a resurselor umane și financiare alocate și a rezultatelor obținute în realizarea obiectivelor regulamentului. (Articolul 9).

Prin urmare, se propune adoptarea de către Comisie a propunerii de regulament alăturate.

2008/xxxx (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de creare a unui mecanism de reacție rapidă la creșterea prețurilor la produsele alimentare în țările în curs de dezvoltare

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 179 alineatul (1),

având în vedere propunerea Comisiei[8],

hotărând în conformitate cu procedura prevăzută la articolul 251 din tratat[9],

întrucât:

(1) Recenta creștere a prețurilor la produsele alimentare a adus numeroase țări în curs de dezvoltare și populațiile acestora într-o situație dramatică. Această situație riscă să fie cauza unei sărăcii extreme în cazul a sute de milioane de persoane și necesită o mai mare solidaritate cu aceste populații.

(2) Prin urmare, ar trebui creat, prin prezentul regulament, un mecanism de finanțare pentru o reacție rapidă la criza provocată de creșterea prețurilor la produsele alimentare în țările în curs de dezvoltare.

(3) Consensul european privind dezvoltarea[10], adoptat de Consiliu și de reprezentanții guvernelor statelor membre reuniți în cadrul Consiliului, de Parlamentul European și de Comisie la 22 noiembrie 2005, menționează faptul că CE (denumită în continuare „Comunitatea”) va continua să lucreze pentru îmbunătățirea securității alimentare la nivel internațional, regional și național, obiectiv la care ar trebui să contribuie prezentul regulament.

(4) La 22 mai 2008, Parlamentul European a adoptat o rezoluție privind creșterea prețurilor la produsele alimentare în UE și în țările în curs de dezvoltare[11], prin care îndeamnă Consiliul să asigure coerența tuturor politicilor naționale și internaționale legate de problema hranei care vizează punerea în aplicare a dreptului la hrană al populațiilor;

(5) Cu ocazia reuniunii sale din 20 iunie 2008, Consiliul a concluzionat că Uniunea Europeană trebuie să ia măsuri care să țină seama de perspectiva de dezvoltare și ajutor umanitar. În plus, acesta a declarat că Uniunea Europeană va mobiliza resurse pentru a finanța, dincolo de ajutorul alimentar, un sistem de protecție special pentru categoriile de populație sărace și vulnerabile, că UE va încuraja adoptarea de măsuri privind ofertele de produse agricole în țările în curs de dezvoltare, furnizând în special finanțarea necesară pentru inputurile agricole și asistență în ceea ce privește utilizarea instrumentelor de gestiune a riscului bazate pe piață. Consiliul a salutat intenția Comisiei de a prezenta o propunere care vizează crearea unui nou fond de sprijinire a agriculturii în țările în curs de dezvoltare în limitele cadrului financiar actual.

(6) În plus, în concluziile Consiliului European se precizează faptul că UE va promova un răspuns internațional mai coordonat și pe termen lung la actuala criză privind produsele alimentare, în special în cadrul ONU și al instituțiilor financiare internaționale; de asemenea, UE salută crearea, de către Secretarul General al ONU, a Grupului de acțiune la nivel înalt al ONU privind criza alimentară mondială, și este hotărâtă să își îndeplinească pe deplin rolul în ceea ce privește punerea în aplicare a declarației convenite la Roma, la 5 iunie 2008, cu ocazia Conferinței la nivel înalt privind siguranța alimentară mondială. Grupul de acțiune la nivel înalt al ONU pregătește în prezent un cadru complet de acțiune (Comprehensive Framework of Action - CAF), iar FAO a lansat o inițiativă privind creșterea prețurilor la produsele alimentare (Initiative on Soaring Food Prices – ISFP); alte organizații internaționale, precum IFAD și Banca Mondială, precum și organizații regionale și-au lansat propriile inițiative.

(7) Nevoile financiare în vederea abordării integrale a consecințelor imediate ale creșterii prețurilor la produsele alimentare sunt foarte importante. Întreaga comunitate internațională ar trebui să reacționeze în această situație, iar Comunitatea a făcut eforturi în ceea ce privește propria contribuție.

(8) Aceleași condiții care au creat necesitatea prezentului mecanism de finanțare (nivelul ridicat al prețurilor la produsele alimentare) stau la baza scăderii cheltuielilor de piață legate de agricultură din rubrica 2 din cadrul financiar. Potrivit estimărilor actuale, în 2009 va exista o marjă semnificativă nealocată în cadrul plafonului din rubrica 2.

(9) Strategia de răspuns a Comunității ar trebui să vizeze încurajarea unui răspuns pozitiv în ceea ce privește producția pe termen scurt și mediu în sectorul agricol din țările în curs de dezvoltare, precum și reducerea semnificativă a efectelor negative ale creșterii prețurilor la produsele alimentare asupra categoriilor celor mai sărace din aceste țări. O reacție din partea ofertei este și în interesul Comunității, întrucât aceasta ar atenua presiunea exercitată în prezent asupra prețurilor agricole.

(10) Comunitatea dispune de mai multe instrumente de ajutor pentru dezvoltarea pe termen lung, în special Regulamentul (CE) nr. 1905/2006 din 18 decembrie 2006 de stabilire a unui instrument de finanțare a cooperării pentru dezvoltare[12], Fondul European de Dezvoltare, care oferă asistență oficială pentru dezvoltarea țărilor ACP și TTPM (denumit în continuare „FED”), care au fost recent programate în funcție de prioritățile de dezvoltare pe termen mediu și lung din țările eligibile. O reprogramare la scară largă a acestor instrumente pentru a răspunde unei crize pe termen scurt ar pune în pericol echilibrul și coerența strategiilor de cooperare din aceste țări. Comunitatea dispune și de Regulamentul (CE) nr. 1257/1996 din 20 iunie 1996 privind ajutorul umanitar[13], care permite acordarea unui ajutor de urgență, și de Regulamentul (CE) nr. 1717/2006 al Parlamentului European și al Consiliului din 15 noiembrie 2006 de instituire a unui instrument de stabilitate[14].

(11) Totuși, aceste instrumente au fost deja mobilizate sau reprogramate în 2008, în măsura posibilului, pentru a face față creșterii prețurilor la produsele alimentare în țările în curs de dezvoltare. Într-o măsură foarte mică, același lucru ar putea fi făcut în 2009, însă acest lucru nu ar fi nici pe departe suficient pentru a răspunde nevoilor.

(12) În situația actuală, în care creșterea prețurilor la produsele alimentare duce la o scădere a cheltuielilor legate de PAC, Comisia propune redirecționarea unei părți din aceste economii către producția agricolă din țările în curs de dezvoltare.

(13) Totuși, este necesară protejarea intereselor agricultorilor europeni și garantarea faptului că această propunere nu va declanșa în niciun caz mecanismul de disciplină financiară prevăzut în Regulamentele (CE) nr. 1782/2003[15] și (CE) nr. 1290/2005[16].

(14) Prin urmare, este necesară adoptarea unui mecanism de finanțare specific, complementar instrumentelor de dezvoltare existente și instrumentului de ajutor umanitar, adoptarea de măsuri urgente și suplimentare care să poată remedia rapid consecințele creșterii prețurilor la produsele alimentare în țările în curs de dezvoltare.

(15) Măsurile adoptate în cadrul acestui mecanism ar trebui să ajute țările în curs de dezvoltare să își dinamizeze productivitatea agricolă în cursul următoarelor campanii, să reacționeze rapid la propriile nevoi imediate și la cele ale populațiilor lor și să ia primele măsuri necesare pentru a preveni, pe cât posibil, noi situații de insecuritate alimentară, contribuind, în același timp, la atenuarea efectelor creșterii prețurilor la produsele alimentare pe plan mondial, acest lucru fiind în favoarea persoanelor celor mai sărace, precum și a consumatorilor și agricultorilor europeni.

(16) Însăși natura măsurilor prevăzute în conformitate cu prezentul regulament necesită stabilirea unor proceduri de decizie eficiente, flexibile, transparente și rapide în vederea finanțării acestora, precum și o strânsă colaborare între toate instituțiile implicate. Prezentul regulament ar trebui să permită în special finanțarea măsurilor deja inițiate pe care organizațiile internaționale le sprijină sau sunt gata să le sprijine înainte de adoptarea prezentului regulament începând din 20 iunie 2008, data concluziilor Consiliului European.

(17) Este necesară asigurarea protecției intereselor financiare ale Comunității în conformitate cu Regulamentul (CE, Euratom) nr. 2988/95 al Consiliului[17] din 18 decembrie 1995 privind protecția intereselor financiare ale Comunităților Europene, cu Regulamentul nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri[18] și cu Regulamentul (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European de Luptă Antifraudă (OLAF)[19].

(18) Având în vedere faptul că obiectivele prezentului regulament nu pot fi realizate în mod satisfăcător de către statele membre și că, în consecință, datorită amplorii acțiunii necesare, pot fi realizate mai bine la nivelul Comunității, aceasta poate adopta măsuri, în conformitate cu principiul subsidiarității, astfel cum este prevăzut la articolul 5 din tratat. În conformitate cu principiul proporționalității, așa cum este prevăzut la articolul 5 din Tratatul CE, prezentul regulament nu depășește ceea ce este necesar pentru a îndeplini aceste obiective.

(19) Pentru a asigura eficiența măsurilor prevăzute de prezentul regulament și având în vedere caracterul urgent al acestora, prezentul regulament ar trebui să intre în vigoare în ziua următoare publicării acestuia,

ADOPTĂ PREZENTUL REGULAMENT :

Articolul 1 Obiectul și domeniul de aplicare

1. Comunitatea finanțează măsurile destinate susținerii unei reacții rapide și directe la creșterea prețurilor la produsele alimentare în țările în curs de dezvoltare, acoperind perioada situată între ajutorul de urgență și cooperarea pentru dezvoltare pe termen mediu și lung.

2. Măsurile sunt destinate țărilor în curs de dezvoltare, astfel cum sunt definite de OCDE/CAD, și populațiilor acestora, în conformitate cu următoarele dispoziții.

Comisia adoptă măsurile prevăzute la punctul 1. Aceste măsuri finanțează inițiative internaționale care vin în sprijinul scopului și obiectivelor prezentului regulament și care sunt puse în aplicare prin intermediul unor organizații regionale și a unor organizații internaționale mondiale. Comisia informează Parlamentul și Consiliul.

3. Astfel de măsuri vor prezenta o listă cu țările vizate identificate pe baza unei serii de criterii prevăzute în anexă, pe baza informațiilor - printre care și cele privind nevoile efective ale acestor țări - care îi sunt puse la dispoziție de către delegații și pe baza evaluărilor pertinente transmise de către organizații precum cele din sistemul ONU.

4. Pentru a asigura coerența și eficacitatea asistenței comunitare, atunci când programul care urmează să fie pus în aplicare este de natură regională sau transfrontalieră, Comisia poate decide ca populațiile din alte țări în curs de dezvoltare, care nu aparțin acelei regiuni, să poată beneficia de programul respectiv.

5. Organizațiile internaționale, inclusiv organizațiile regionale (denumite în continuare „organizații internaționale”) vor fi selectate pe baza capacității lor de a oferi un răspuns rapid și de înaltă calitate la nevoile specifice ale țărilor în curs de dezvoltare vizate, în funcție de obiectivele prezentului regulament.

Articolul 2Obiective și principii

1. Principalele obiective ale asistenței și cooperării asigurate în temeiul prezentului regulament sunt încurajarea unei reacții pozitive, sub forma unei creșteri a ofertei, a sectorului agricol din țările și regiunile vizate, în contextul dezvoltării durabile a acestora, și susținerea activităților destinate reacției rapide și directe în vederea atenuării efectelor negative ale creșterii prețurilor la produsele alimentare, în conformitate cu obiectivele privind securitatea alimentară.

2. Pentru ca țările și regiunile vizate și populațiile acestora să beneficieze de sprijin orientat, specific și bine adaptat în funcție de propriile nevoi, strategii, priorități și capacități de reacție, se urmărește o abordare diferențiată, în funcție de contextul dezvoltării și al impactului creșterii prețurilor la produsele alimentare.

3. Fără a se aduce atingere Regulamentului (CE) nr. 1905/2006 al Parlamentului European și al Consiliului și Regulamentului (CE) nr. 1717/2006 al Parlamentului European și al Consiliului, dacă măsurile prevăzute sunt în conformitate cu articolul 1 alineatul (1) și cu articolul 3 alineatul (2) din prezentul regulament, acestea ar trebui finanțate în temeiul prezentului regulament.

Diferitele instrumente de dezvoltare și prezentul mecanism sunt aplicate astfel încât să permită continuitatea cooperării, în special în ceea ce privește tranziția de la ajutor de urgență la ajutor pe termen mediu și lung.

4. Comisia se asigură că măsurile adoptate în temeiul prezentului regulament sunt coerente cu cadrul strategic global al Comunității în ceea ce privește țara sau țările eligibile în cauză.

Articolul 3Punerea în aplicare

1. Asistența și cooperarea comunitare sunt puse în aplicare printr-o serie de decizii privind finanțarea măsurilor de sprijin, astfel cum sunt descrise la articolul 1 alineatele (1) (2) și (3) din prezentul regulament, care sunt adoptate de Comisie.

2. Având în vedere condițiile specifice care există în cazul fiecărei țări, măsurile de sprijin eligibile pentru punerea în aplicare sunt:

1. măsuri în vederea îmbunătățirii accesului la inputurile și serviciile agricole, inclusiv la îngrășăminte și semințe;

2. măsuri de tip „plasă de siguranță” care vizează menținerea sau îmbunătățirea capacității de producție agricole și abordarea nevoilor de bază legate de hrană ale populațiilor celor mai vulnerabile.

3. Măsurile de sprijin care îndeplinesc obiectivele prezentului regulament pot fi finanțate în limita a 1% din suma prevăzută la articolul 10 alineatul (1).

Articolul 4Eligibilitate

Entitățile eligibile pentru finanțare sunt organizațiile internaționale care îndeplinesc condițiile prevăzute la articolul 43 din Regulamentul (CE, Euratom) nr. 2342/2002[20] al Comisiei.

Articolul 5Proceduri de finan țare și management

1. Măsurile finanțate în temeiul prezentului regulament sunt puse în aplicare în conformitate cu Regulamentul (CE, Euratom) nr. 1605/2002[21], având în vedere, atunci când este necesar, caracterul de criză al măsurilor care urmează să fie adoptate.

2. În principiu, țările eligibile nu utilizează ajutorul comunitar pentru a plăti impozite, taxe sau alte impuneri.

3. Participarea la procedurile de atribuire a contractelor corespunzătoare este deschisă tuturor persoanelor fizice și juridice eligibile în conformitate cu instrumentul de dezvoltare geografică aplicabil țării în care are loc acțiunea, precum și tuturor persoanelor fizice și juridice eligibile în temeiul normelor organizației internaționale de punere în aplicare, urmărindu-se să se asigure tratamentul egal pentru toți donatorii. Aceleași norme se aplică și în ceea ce privește furniturile și materialele. Experții pot avea orice naționalitate.

Articolul 6Angajamente bugetare

1. Angajamentele bugetare se fac pe baza deciziilor luate de Comisie.

2. Măsurile adoptate în temeiul prezentului regulament pot finanța, începând de la 20 iunie 2008, activități în curs inițiate în țările vizate sau de organizațiile menționate la articolul 4, înainte de intrarea în vigoare a prezentului regulament.

Articolul 7Protejarea intereselor financiare ale Comunită ții

1. Orice acord financiar rezultat din punerea în aplicare a prezentului regulament conține dispoziții care asigură protejarea intereselor financiare ale Comunității, în special în ceea ce privește neregulile, cazurile de fraudă și corupție și orice altă activitate ilegală, în conformitate cu Regulamentul (CE, Euratom) nr. 2988/95 al Consiliului, Regulamentul (CE, Euratom) 2185/96 și cu Regulamentul (CE) nr. 1073/1999 al Parlamentului European și al Consiliului.

2. Acordurile financiare conțin dispoziții care acordă Comisiei și Curții de Conturi acces la informațiile necesare pentru îndeplinirea sarcinilor, pe loc, dacă este necesar, în conformitate cu acordurile de verificare încheiate cu organizațiile internaționale vizate.

Articolul 8Vizibilitatea UE

Contractele încheiate în temeiul prezentului regulament includ dispoziții specifice care asigură Uniunii Europene vizibilitatea necesară în toate activitățile întreprinse pe baza acelor contracte.

Articolul 9Raportarea

Comisia informează Parlamentul European și Consiliul cu privire la măsurile pe care le-a adoptat în conformitate cu prezentul regulament până la 31 decembrie 2009. Comisia prezintă acestor două instituții un raport privind punerea în aplicare a măsurilor, incluzând, în măsura posibilului, principalele rezultate și impactul asistenței acordate în conformitate cu regulamentul, până la 31 decembrie 2012.

Articolul 10Dispozi ții financiare

1. Cuantumul de referință financiară pentru punerea în aplicare a prezentului regulament pentru perioada 2008-2009 este de 1,0 miliarde de euro.

2. Pentru 2008, suma de referință este de 750 de milioane de euro.

3. Pentru 2009, suma maximă de referință este de 250 de milioane de euro.

4. Pentru fiecare an, suma angajată lasă o marjă de cel puțin 600 de milioane de euro în rubrica 2 din cadrul financiar, pe baza previziunii celui mai recent raport privind sistemul de alertă creat prin Regulamentul (CE) nr. 1290/2005. În caz contrar, suma maximă care poate fi angajată pentru anul respectiv, în conformitate cu prezentul regulament, este redusă pentru a restabili o astfel de marjă în rubrica 2.

Articolul 11Intrare în vigoare

Prezentul regulament intră în vigoare în ziua următoare datei publicării în Jurnalul Oficial al Uniunii Europene .

Se aplică până la 31 decembrie 2009.

Prezentul regulament este obligatoriu în toate elementele sale și se aplică direct în toate statele membre.

Adoptată la Bruxelles,

Pentru Parlamentul European Pentru Consiliu

Președinte Președinte

ANEXĂ Listă indicativă cu criteriile de selec ție a țărilor vizate

Criterii indicative de selecție a țărilor vizate:

- Inflația prețurilor la produsele alimentare și consecințele socio-economice și politice ale inflației:

- nivelul inflației prețurilor la produsele alimentare (în comparație cu inflația la nivel general);

- dependența de importurile de produse alimentare, inclusiv importurile de ajutoare alimentare;

- vulnerabilitatea socială și stabilitatea politică;

- producția alimentară ca procentaj din autoconsum.

- Capacitatea țării potențial eligibile de a reacționa și de a pune în aplicare măsuri de răspuns potrivite:

- măsuri luate de guvern, inclusiv măsuri privind oferta și măsuri comerciale;

- venituri din export;

- vulnerabilitate fiscală

Se va ține cont și de alte surse de finanțare de care pot dispune țările vizate, pe termen scurt, din partea comunității donatorilor, pentru a face față crizei alimentare, precum și de potențialul țării de a-și spori producția agricolă într-un mod durabil pe termen lung.

FI ȘĂ FINANCIARĂ LEGISLATIVĂ

1. DENUMIREA PROPUNERII:

Mecanism de reacție rapidă la creșterea prețurilor la produsele alimentare în țările în curs de dezvoltare

2. CADRUL GBA / SBA (GESTIONAREA BUGETULUI PE ACTIVITĂȚI/STABILIREA BUGETULUI PE ACTIVITĂȚI)

DOMENIUL (DOMENIILE) DE POLITICă ÎN CAUZă și activitatea (activitățile) asociată (asociate): 21 (Dezvoltare)

3. LINII BUGETARE

3.1. Linii bugetare [linii opera ționale și linii conexe de asistență tehnică și administrativă (fostele linii BA)], inclusiv titlurile acestora:

Linii propuse: 21.02.03 (reacție rapidă la creșterea prețurilor la produsele alimentare în țările în curs de dezvoltare) 21.01.04.40 (cheltuieli administrative de sprijin)

3.2. Durata ac țiunii și a implicațiilor financiare:

Durata: exercițiile bugetare 2008 și 2009; suma prevăzută: 1,0 miliarde de euro.

3.3. Caracteristici bugetare:

Linia bugetară | Natura cheltuielilor | Cheltuieli noi | Contribuția AELS | Contribuțiile țărilor candidate | Rubrica în perspectivele financiare |

21.02.03 | Neobli-gatorii | Dife-rențiate[22] | DA | NU | NU | Nr. 2 |

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (CP)

milioane EUR (cu 3 zecimale)

Natura cheltuielii | Secțiunea nr. | Anul 2008 | 2009 | 2010 | 2011 | 2012 | 2013 și ulte-rior | Total |

Cheltuieli operaționale[23] |

Credite de angajament (CA) | 8.1. | a | 750,00 | 240,00 | 990,000 |

Credite de plată (CP) | b | 890,000 | 100,000 | 990,000 |

Cheltuieli administrative incluse în cuantumul de referință[24] |

Asistență tehnică și administrativă (CND) | 8.2.4. | c | 10,000 | 10,000 |

SUMA TOTALĂ DE REFERINȚĂ |

Credite de angajament | a+c | 750,000 | 250,000 | 1000,000 |

Credite de plată | b+c | 900,000 | 100,000 | 1000,000 |

Cheltuieli administrative care nu sunt incluse în suma de referință[25] |

Resurse umane și cheltuieli conexe (CND) | 8.2.5. | d |

Costuri administrative, altele decât cu resursele umane și costurile conexe, care nu sunt incluse în suma de referință (CND) | 8.2.6. | e |

Total costuri financiare indicative aferente intervenției |

TOTAL CP, inclusiv costul resurselor umane | a+c+d+e | 750,000 | 250,000 | 1000,000 |

TOTAL CA inclusiv costul cu resursele umane | b+c+d+e | 900,000 | 100,000 | 1000,000 |

Detalii privind cofinanțarea

Nu se aplică

milioane EUR (cu 3 zecimale)

Organismul cofinanțator | Anul n | N + 1 | n + 2 | n + 3 | n + 4 | n + 5 și anii ulteriori | Total |

…………………… | f |

TOTAL CA inclusiv cofinanțare | a+c+d+e+f |

4.1.2. Compatibilitatea cu programarea financiară

( Propunerea este compatibilă cu programarea financiară existentă.

( Propunerea va duce la reprogramarea rubricii respective din perspectivele financiare.

( Propunerea poate necesita aplicarea dispozițiilor acordului interinstituțional[26] (și anume, instrumentul de flexibilitate sau revizuirea perspectivelor financiare).

4.1.3. Implica țiile financiare asupra veniturilor

( Propunerea nu are implicații financiare asupra veniturilor

( Propunerea are implicații financiare – efectul asupra veniturilor este următorul:

milioane EUR (cu o zecimală)

Anterior acțiunii [Anul n-1] | Situația după acțiune |

Număr total resurse umane | 12 | 14 | 12 | 10 | 8 |

Identificarea nevoilor a avut la bază faptul că doar organizațiile internaționale și regionale vor fi eligibile (articolul 4 din proiectul de regulament).

5. CARACTERISTICI ȘI OBIECTIVE

5.1. Rezultate care trebuie ob ținute pe termen scurt sau mediu

Acest mecanism răspunde nevoilor populațiilor din țările în curs de dezvoltare afectate de creșterea prețurilor la produsele alimentare, inclusiv necesității, pentru agricultori, de a reacționa în sensul creșterii ofertei și necesității, pentru consumatori, de a dispune de produse alimentare la prețuri abordabile, care să țină cont de puterea lor de cumpărare.

5.2. Valoarea adăugată a implicării comunitare, compatibilitatea propunerii cu alte instrumente financiare și eventuala sinergie

Propunerea instaurează un mecanism cu termene precise pentru asistență pe termen scurt care vizează o perioadă situată între ajutorul de urgență și cooperarea pentru dezvoltare pe termen mediu și lung. Un astfel de mecanism completează instrumentele de cooperare externă existente de care dispune Comunitatea, în special instrumentele de reacție rapidă în situații de criză (instrumentul umanitar, instrumentul de stabilitate) și instrumentele de cooperare pentru dezvoltarea pe termen lung (instrumentul de cooperare pentru dezvoltare pentru programe tematice – inclusiv securitatea alimentară – și pentru programe geografice în țări în curs de dezvoltare, inclusiv Africa de Sud, dar nu celelalte țări ACP, precum și cel de-al zecelea Fond European de Dezvoltare (FED) pentru perioada 2008-2013 pentru celelalte țări ACP). Sinergiile se vor obține prin garantarea faptului că măsurile puse în aplicare vor fi conforme cu strategiile de asistență pe țară din CE.

5.3. Obiective, rezultate estimate și indicatori aferenți ai propunerii în cadrul gestiunii pe activități (ABM)

Principalele obiective vor consta în încurajarea unei reacții pozitive, sub forma unei creșteri a ofertei, a agricultorilor din țările și regiunile vizate, în contextul dezvoltării durabile a acestora, și susținerea activităților destinate reacției rapide și directe în vederea atenuării efectelor negative ale creșterii prețurilor la produsele alimentare, în conformitate cu obiectivele privind securitatea alimentară.

Rezultate preconizate sunt:

- creșterea producției agricole în țările vizate (creștere în 2009 și 2010, comparativ cu media 2005-2007);

- reducerea inflației la prețurile produselor alimentare (o îmbunătățire, în 2010, a raportului între inflația la prețurile produselor alimentare și rata generală a inflației).

Indicatorii care trebuie folosiți pentru monitorizare și evaluare sunt următorii:

- creșterea anuală a producției totale de produse agricole;

- creșterea anuală a producției medii a agricultorilor beneficiari;

- reducerea ratei malnutriției în grupurile care beneficiază de asistență, în special în ceea ce privește malnutriția acută și proporția copiilor mai mici de 5 ani care sunt subponderali;

- nivelul inflației prețurilor la produsele alimentare în comparație cu nivelul general al inflației în țările care beneficiază de asistență.

5.4. Modalită ți de punere în aplicare (cu titlu orientativ)

( gestiune centralizată

( direct de către Comisie

( indirect, prin delegare către:

( agenții executive

( organisme instituite de Comunități, astfel cum sunt prevăzute la articolul 185 din regulamentul financiar

( organisme publice naționale/organisme cu misiune de serviciu public

gestiune comună sau descentralizată

( cu state membre

cu țări terțe

( gestiune în comun cu organizații internaționale (de precizat)

Observații pertinente: gestiunea în comun va fi opțiunea preferată. Cu toate acestea, anumite programe pot necesita o gestionare centralizată din partea Comisiei.

6. MONITORIZARE ȘI EVALUARE

6.1. Sistem de monitorizare

Monitorizarea va fi asigurată de către Comisie, care va utiliza informațiile comunicate de delegațiile CE și de agențiile care intervin în punerea în aplicare a cadru complet de acțiune (Comprehensive Framework of Action - CAF).

6.2. Evaluare

6.2.1. Evaluare ex-ante

În aprilie 2008 au început evaluări detaliate la nivelul țărilor privind nevoile de finanțare ale țărilor în curs de dezvoltare. Aceste lucrări sunt coordonate de Grupul de acțiune al ONU privind criza alimentară mondială. Evaluările vor continua în perioada iunie-septembrie 2008. În paralel, serviciile Comisiei (sediile și delegațiile) au făcut o analiză cantitativă și calitativă detaliată privind cele 110 țări.

6.2.2. Măsuri luate în urma unei evaluări interimare/ex-post (lec ții învățate din experiențe anterioare similare)

Nu se aplică

6.2.3. Condi țiile și frecvența evaluărilor viitoare

În 2011 se va face o evaluare externă a efectelor măsurilor mecanismului.

7. măsuri antifraudă

Vor fi puse în aplicare măsurile anti-fraudă obișnuite aplicabile în cadrul ajutorului de cooperare pentru dezvoltare.

8. DETALII PRIVIND RESURSELE

8.1. Obiectivele propunerii din punct de vedere al costurilor financiare

Credite de angajament în milioane EUR (cu 3 zecimale)

Anul 2008 | Anul 2009 | Anul 2010 | Anul 2011 | Anul 2012 | Anul 2013 |

Funcționari sau agenți temporari[29] (XX 01 01) | A*/AD | 5 | 5 | 5 | 5 | 3 |

B*, C*/AST |

Personal finanțat[30] în temeiul articolului XX 01 02 | 7 | 9 | 7 | 5 | 5 |

Alte tipuri de personal[31] finanțat prin art. XX 01 04/05 |

TOTAL | 12 | 14 | 12 | 10 | 8 |

Identificarea nevoilor a avut la bază faptul că doar organizațiile internaționale și regionale vor fi eligibile (articolul 4 din proiectul de regulament ).

8.2.2. Descrierea sarcinilor care decurg din acțiune

Pregătirea deciziilor, pregătirea contractelor, pregătirea plăților, organizarea studiilor, a auditurilor și a evaluărilor, pregătirea rapoartelor.

8.2.3. Originea resurselor umane (statutare)

( Posturi alocate în prezent pentru gestionarea programului, care urmează să fie înlocuite sau prelungite

( Posturi prealocate în cadrul exercițiului SPA/PPB pentru anul n

( Posturi de solicitat în cadrul următoarei proceduri SPA/PPB

( Posturi de redistribuit pe baza resurselor existente în cadrul serviciului în cauză (reorganizare internă)

( Posturi necesare pentru anul n, dar care nu sunt prevăzute în exercițiul SPA/PPB pentru anul în cauză

8.2.4. Alte cheltuieli administrative incluse în cuantumul de referin ță ( XX 01 04/05 - Cheltuieli de gestiune administrativă )

milioane EUR (cu 3 zecimale)

Linia bugetară (număr și rubrică) | Anul 2008 | Anul 2009 | Anul 2010 | Anul 2011 | Anul 2012 | Anul 2013 și anii ulteriori | TOTAL |

Alte tipuri de asistență tehnică și administrativă |

intra muros |

- extra muros | Maxi-mum 10,000 |

Total asistență tehnică și administrativă |

Vor fi necesare maximum 10 milioane de euro pentru cheltuieli administrative precum evaluările, studiile și consultanța, reuniunile și conferințele, precum și sistemele de informare.

8.2.5. Costul financiar al resurselor umane și costuri conexe care nu sunt incluse în cuantumul de referință

milioane EUR (cu 3 zecimale)

Tip de resurse umane | Anul n | Anul n+1 | Anul n+2 | Anul n+3 | Anul n+4 | Anul n+5 și anii ulteriori |

Funcționari și agenți temporari (XX 01 01) |

Personal finanțat în temeiul articolului XX 01 02 (personal auxiliar, END, personal contractual etc.) (se specifică linia bugetară) |

Costul total al resurselor umane și costuri conexe (care NU sunt incluse în suma de referință) |

Calcul – Funcționari și agenți temporari

Calcul – Personal finanțat prin articolul XX 01 02

8.2.6. Alte cheltuieli administrative care nu sunt incluse în cuantumul de referință milioane EUR (cu 3 zecimale) |

Anul n | Anul n+1 | Anul n+2 | Anul n+3 | Anul n+4 | Anul n+5 și anii ulteriori | TOTAL |

XX 01 02 11 01 – Misiuni | 0,050 | 0,200 | 0,200 | 0,150 | 0,150 | 0,750 |

XX 01 02 11 02 – Reuniuni și conferințe |

XX 01 02 11 03 – Comitete[33] |

XX 01 02 11 04 – Studii și consultări |

XX 01 02 11 05 – Sisteme de informații |

2 Total alte cheltuieli de gestiune (XX 01 02 11) |

3 Alte cheltuieli de natură administrativă (de specificat, inclusiv trimiterea la linia bugetară) |

Total cheltuieli administrative, altele decât cele pentru resursele umane și costurile conexe (care NU sunt incluse în suma de referință) |

Calcul - Alte cheltuieli administrative care nu sunt incluse în suma de referință

[1] COM (2008) 321.

[2] P6_TA(2008)0229.

[3] Proiectul de document din 13 iunie 2008.

[4] Regulamentul (CE) nr. 1257/96 al Consiliului.

[5] Regulamentul (CE) nr. 1717/2006 al Parlamentului European și al Consiliului.

[6] Regulamentul (CE) nr. 1905/2006 al Parlamentului European și al Consiliului.

[7] Acord intern, JO L 247, 9.9.2006, p. 32.

[8] JO L […], […], p. […].

[9] JO L […], […], p. […].

[10] JO C 46, 24.2.2006, p. 1.

[11] P6_TA(2008)0229.

[12] JO L 378, 27.12.2006, p. 41.

[13] JO L 163, 2.7.1996, p. 1. Regulament modificat ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).

[14] JO L 327, 24.11.2006, p. 1.

[15] JO L 94, 31.3.2004, p. 70.

[16] JO L 209, 11.8.2005, p. 1.

[17] JO L 312, 23.12.1995, p. 1. Regulament modificat prin Regulamentul (CE) nr. 1233/2007 al Comisiei (JO L 279, 23.10.2007, p. 10).

[18] JO L 292, 15.11.1996, p. 2.

[19] JO L 136, 31.5.1999, p. 1.

[20] REGULAMENTUL (CE, EURATOM) nr. 2342/2002 AL COMISIEI din 23 decembrie 2002 (modificat prin regulamentele 1261/2005, 1248/2006 şi 478/2007) de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar (modificat de regulamentele 1996/2006, 1525/2007) aplicabil bugetului general al Comunităților Europene (JO L 357, 31.12.2002, p. 1)

[21] Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (JO L 248 din 16.9.2002, p.1), modificat ultima dată prin Regulamentul nr. 1525/2007 al Consiliului din 17 decembrie 2007 (JO L 343/2006, 27.12.2007, p.9).

[22] Credite diferențiate

[23] Cheltuieli care nu intră sub incidența capitolului xx 01 de la titlul xx respectiv.

[24] Cheltuieli care intră sub incidența articolului xx 01 04 de la titlul xx.

[25] Cheltuieli care intră sub incidența capitolului xx 01, altele decât articolele xx 01 04 sau xx 01 05.

[26] A se vedea punctele 19 și 24 din Acordul interinstituțional.

[27] Se adaugă coloane suplimentare după caz, și anume dacă durata acțiunii depășește 6 ani.

[28] Conform descrierii din secțiunea 5.3.

[29] Ale cărui costuri NU sunt acoperite de cuantumul de referință.

[30] Ale cărui costuri NU sunt acoperite de cuantumul de referință.

[31] Ale cărui costuri sunt incluse în cuantumul de referință.

[32] Este necesar să se facă trimitere la fișa financiară legislativă specifică agenției (agențiilor) executive în cauză.

[33] Se indică tipul de comitet și grupul de care aparține.